# Aristide Cavaillé-Coll

### Wikipedia

Aristide Cavaillé-Coll

Aristide Cavaillé-Coll (4. helmikuuta 1811 – 13. lokakuuta 1899) oli ranskalainen urkujenrakentaja.

## [muokkaa] Elämästä

Ranskan ja ehkä koko maailman merkittävimmän urkujenrakentajan isoisä Jean-Pierre Cavaillé syntyi vuonna 1743 ja avioitui vuonna 1767 espanjalaisen Marie-Françoise Collin kanssa ja tästä liitosta syntyi Toulousessa vuonna 1771 Dominique-Hyacinthe. Espanjalaisen tavan mukaan pojan sukunimeksi tuli Cavaillé-Coll. Dominique avioitui Jeanne Autardin kanssa ja asettui Montpellieriin. Avioliitosta syntyi Vincent vuonna 1808 ja Aristide vuonna 1811.

Aristide Cavaillé-Coll siirtyi 1833 Gioacchino Rossinin ehdotuksesta Pariisiin ja rakensi isänsä ja veljensä kanssa lähes 500 urut pääasiassa Ranskaan mutta myös Belgiaan, Alankomaihin ja muualle. Tunnetuimpia sijaintipakkoja ovat Pariisin Notre Dame, Saint-Sulpice, Sainte-Clotilde, Église de la Madeleine ja La Trinité. Urkureina toimineet romantiikan ajan säveltäjät Louis Vierne, Charles-Marie Widor, César Franck, Camille Saint-Saëns ja Alexandre Guilmant sekä uudemman ajan säveltäjät Jehan Alain ja Olivier Messiaen ovat säveltäneet erityisesti Cavaillé-Coll-uruille.

## [muokkaa] Cavaillé-Coll-uruista

Saint-Sulpicen urut olivat uudistuksen jälkeen Ranskan suurimmat

Cavaillé-Coll huomasi, että käytettäessä suurempaa ilmanpainetta, jota hänen äänikertansa tarvitsivat, koskettimen painaminen tuli lähes ylivoimaiseksi useampien äänikertojen ollessa kytkettynä. Englantilainen Charles Barker oli keksinyt pneumaattisen vahvistimen, ns. Barker-koneen, joka käytti ilmanpainetta venttiilin avaamiseen ja Cavaillé-Coll paransi tätä usealla tavalla.

Cavaillé-Coll-uruissa äänikerrat on jaetty ryhmiin. Jeux de fond sisältää oktaaviäänikertoja jalkaluvuiltaan 32, 16, 8, 4, 2 ja näiden avulla sadaan neutraali perusrekisteröinti. Jeux de combinaison sisältää kvinttiäänikertoja kuten 5 1/3 ja 2 2/3, terssiäänikertoja kuten 3 1/5 sekä kertaavia kuoroäänikertoja. Näitä ei periaatteessa käytetä yksinään vaan ne yhdistetään eli kombinoidaan perusäänikertoihin, jolloin saadaan plenosointi. Ranskalaisten urkujen kertaavat kuorot (Fourniture) ovat yleensä matalampia ja vähäkuoroisempia kuin vastaavat saksalaiset. Anches tarkoitaa kieliäänikertoja ja ne jäljittelevät orkesterin klarinetteja, fagotteja, trumpetteja ja pasuunoita. Niitä voidaan käyttää sellaisenaan sooloäänikertoina tai yhdistää antamaan plenolle täyteläisyyttä. Cavaillé-Collin uruissa urkuri voi kytkeä päälle tai pois kokonaisen ryhmän yhdellä napinpainalluksella.

ESIMERKKI Pariisin Notre Damen katedraalin urut 1868 Cavaillé-Collin tekemän uudistuksen jälkeen.

Cavaillé-Coll sisällytti useat Cliqout’n vuoden 1788 dispositioon kuuluneet äänikerrat (sellaisenaan) [uudistettuna]

Pedale | I Grand Orgue | II Positif | III Récit | IV Solo | V Grand Choeur
Jeux de fond : Principal 32 Contrebasse 16 (Soubasse 16) (Flute 8)
Octave 4
Jeux de combinaison :
Quinte 10 2/3
Tierce 6 2/5
Quinte 5 1/3
Septieme 4 4/7
Anches :
[Bombarde 32]
[Bombarde 16]
Basson 16
(Trompette 8)
Basson 8
(Clarion 4)

Jeux de fond :
[Principal 16]
(Bourdon 16)
(Montre 8)
Principal 8
Flute harmonique 8
Bourdon 8
Prestant 4
(Octave 4)
(Doublette 2)
Jeux de combin :
[Fourniture IV]
[Cymbale V]
Anches :
(Bombarde 16)
(Trompette 8)
(Clarion 4)

Jeux de fond :
[Montre 16]
[Bourdon 16]
Salicional 8
Unda maris 8
Flute harmonique 8
(Bourdon 8)
(Prestant 4)
(Flute douce 4)
(Doublette2)
(Quinte 2 2/3)
Anches :
Clarinette 16
Clarinette 8
Clarinette 4

Jeux de fond :
(Quintaton 16)
Gambe 8
Voix celeste 8
Flute harmonique 8
Flute harmonique 4
Octavin 2
Cornet d’echo
Anches :
Bombarde 16
(Trompette 8)
(Trompette d’echo)
Basson-Hautbois 8
(Voix humaine 8)
(Clairon 4)
Trembland

Jeux de fond :
(Bourdon 32)
Principal 16
(Montre 8)
Flute harmonique 8
Prestant 4
Doublette 2
Jeux de combin :
[Cornet II – V]
(Quinte 5 1/3)
Tierce 3 1/5
Quinte 2 2/3
Septieme 2 2/7

Jeux de fond :
Principal 8
Bourdon 8
Prestant 4
Doublette 2
Picccolo 1
Jeux de combin :
Quinte 2 2/3
Tierce 1 3/5
Larigot 1 1/3
Septieme 1 1/7
Anches :
Tuba 16
(Trompette 8)
(Clairon 4)

## [muokkaa] Mielenkiintoista

Jo ennen Pariisiin siirtymistään nuori Aristide paransi sirkkelisahan ja sai mainion uusia ulottuvuuksia avaavan työkalun pienten puukappaleiden valmistukseen. Hän pystyi nyt kehittelemään vuonna 1832 keksimäänsä urkuharmoonin edeltäjää, joka tunnetaan nimellä Poikilorgue. Näillä kahdella keksinnöllään hän saavutti rahoittajien luottamuksen.

Cavaillé-Coll & Convers yhtiön kohtalona oli kadota suuren porssiromahduksen maininkeihin. Kuitenkin Mäntän uuteen vuonna 1928 valmistuneeseen kirkkoon ennätettin toimittaa Suomen oloissa ainutlaatuiset urut.

Haettu osoitteesta http://fi.wikipedia.org../../../a/r/i/Aristide_Cavaill%C3%A9-Coll_a8b2.html

Luokka: Soitinrakentajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Français
- Nederlands
- Svenska